മല്ലു സിംഗ്...! ജനിച്ചത് രാജസ്ഥാനിലാണെങ്കിലും കര്മ്മംകൊണ്ട് മലയാളിയായ പൊലീസ് സിങ്കം, ഡി.ജി.പി ഋഷിരാജ് സിംഗ് 36 വര്ഷത്തെ സംഭവബഹുലമായ സേവനത്തിനു ശേഷം ശനിയാഴ്ച വിരമിക്കുകയാണ്. ഗുണ്ടകളെ ഒതുക്കി നഗരങ്ങള് ശുദ്ധീകരിക്കല്, മൂന്നാറിലെ കൈയേറ്റമൊഴിപ്പിക്കല്, വ്യാജ സി.ഡി, വ്യാജമദ്യ മാഫിയയെ അടിച്ചമര്ത്തല്, വൈദ്യുതി മോഷണം പിടികൂടല് തുടങ്ങി ഒരുപിടി പ്രത്യേക ദൗത്യങ്ങള്ക്ക് ഇടതു വലത് സര്ക്കാരുകളുടെ വിശ്വസ്തനായിരുന്നു സിംഗ്. ലുങ്കിയുടുത്ത് മണല്, കോഴി ലോറികളില് ക്ലീനറായെത്തി കൈക്കൂലി കൈയോടെ പിടികൂടുന്ന സിംഗ് പൊലീസുകാര്ക്ക് പേടിസ്വപ്നമായിരുന്നു. എന്നാല് ക്രമസമാധാന ചുമതല നല്കാതെ, ഋഷിരാജിനെ അപ്രധാന തസ്തികകളിലേക്ക് ഒതുക്കുകയായിരുന്നു സര്ക്കാരുകള്. തൊട്ടതെല്ലാം പൊന്നാക്കി, മലയാളികളുടെ കൈയടി നേടിയ സിംഗിന് പൊലീസില് അര്ഹിക്കുന്ന പരിഗണന ലഭിച്ചിട്ടില്ലെന്നതാണ് യാഥാര്ത്ഥ്യം. 1985ബാച്ച് ഐ.പി.എസ് ഉദ്യോഗസ്ഥനായ സിംഗ് പുനലൂര് എ.എസ്.പിയായാണ് ഔദ്യോഗിക ജീവിതം ആരംഭിച്ചത്. നെടുമങ്ങാട് എ.എസ്.പി, റെയില്വേ എസ്.പി, കണ്ണൂര് ജില്ലാ പൊലീസ് മേധാവി, തിരുവനന്തപുരം സിറ്റി ഡെപ്യൂട്ടി കമ്മിഷണര്, കോഴിക്കോട്, കൊച്ചി കമ്മിഷണര്, കോട്ടയം ജില്ലാ പൊലീസ് സൂപ്രണ്ട് എന്നിങ്ങനെ ചുരുക്കം ക്രമസമാധാന ചുമതലകളേ സിംഗിന് ലഭിച്ചിട്ടുള്ളൂ. എം.എസ്.പി കമന്ഡാന്റ്, ക്രൈംബ്രാഞ്ച് ഐ.ജി, കെ.എസ്.ഇ.ബി ചീഫ് വിജിലന്സ് ഓഫീസര്, ആന്റി പൈറസി സെല് തലവന്, ഗതാഗത കമ്മിഷണര്, എക്സൈസ് കമ്മിഷണര്, ജയില് മേധാവി എന്നിങ്ങനെയായിരുന്നു പിന്നീടുള്ള തസ്തികകള്. കേരളത്തില് ഇപ്പോള് ഏറ്രവും സീനിയറായ ഐ.പി.എസുദ്യോഗസ്ഥനായ സിംഗ് ജയില് മേധാവിയുടെ എക്സ് കേഡര് തസ്തികയിലാണ് ഇപ്പോഴുള്ളത്. ആരുടെയും സമ്മര്ദ്ദത്തിന് വഴങ്ങാതെ ഏല്പിക്കുന്ന ചുമതലകള് നിയമപ്രകാരം മാത്രം ചെയ്യുന്നതാണ് സിംഗിന്റെ രീതി. ഇതേക്കുറിച്ച് സിംഗ് പറയുന്നതിങ്ങനെ ഏറ്റെടുക്കുന്ന ജോലി കൃത്യമായും ആത്മാര്ത്ഥമായും ചെയ്യുക, വിട്ടുവീഴ്ചയില്ലാതെ നിയമം നടപ്പാക്കുക. ഇതാണ് എന്റെ പോളിസി ഈ പോളിസി തന്നെയാണ് സിംഗിന് കാക്കിയിട്ട് ക്രമസമാധാന ചുമതലയില് തിളങ്ങാനുള്ള അവസരങ്ങള് കുറച്ചതും ! തിരുവനന്തപുരത്തെയും കൊച്ചിയിലെയും കോഴിക്കോട്ടെയും ഗുണ്ടാപ്പടയെ അടിച്ചൊതുക്കി നഗരങ്ങള് ക്ലീനാക്കിയ സിംഗ്, കൈക്കൂലി വാങ്ങുന്ന പൊലീസുകാരെ പിടിക്കാന് വേഷം മാറി രാത്രികളില് വേട്ടയ്ക്കിറങ്ങി. പൊലീസിന്റെ ഹൈവേ പട്രോള് സംഘങ്ങള് വമ്ബന് കൈക്കൂലി സംഘങ്ങളായി മാറിയപ്പോള് ലുങ്കിയും ടീ ഷര്ട്ടുമിട്ട് ലോറി ക്ലീനറായി ചെക്ക്പോസ്റ്റുകളില് ഋഷിരാജ് എത്തി. ട്രാഫിക് ഐ.ജിയായിരിക്കെ, തിരുവനന്തപുരം മലയന്കീഴില് നിന്ന് മണല്ലോറിയില് ലുങ്കിയുമുടുത്ത് ക്ലീനറായി കയറിയായിരുന്നു അത്തരമൊരു രാത്രി യാത്ര. പ്രാവച്ചമ്ബലത്തു വച്ച് ഹൈവേ പട്രോള് കൈകാണിച്ചു. 50രൂപ കൈക്കൂലി വാങ്ങി പോക്കറ്റിലിടുമ്ബോള് എസ്.ഐയുടെ കൈയില് പിടിവീണു. കൈക്കൂലിക്കാര്ക്ക് സസ്പെന്ഷനും മികച്ച രീതിയില് പ്രവര്ത്തിക്കുന്നവര്ക്ക് പാരിതോഷികവുമായിരുന്നു ഋഷിരാജിന്റെ സ്റ്റൈല്. ഏതൊക്കെ വേഷത്തില് ഋഷിരാജ് എത്തുമെന്ന് ഭയന്നായിരുന്നു അക്കാലത്ത് ഹൈവേകളില് പൊലീസ് ഡ്യൂട്ടിയെടുത്തിരുന്നത്. ചെക്ക്പോസ്റ്റുകളിലെ അഴിമതി വലിയൊരളവു വരെ കുറഞ്ഞു. ആ വേഷംമാറല് കാലത്തെക്കുറിച്ച് സിംഗ് പറയുന്നതിങ്ങനെ ഇതൊക്കെ ജോലിയുടെ ഭാഗമാണ്. കൈക്കൂലി വാങ്ങുന്നവരെ പിടിക്കാന് ചില വേഷം കെട്ടലുകള് വേണ്ടിവരും. വ്യാജ സി.ഡി മാഫിയ മലയാള സിനിമയെ തകര്ത്തെറിഞ്ഞപ്പോഴാണ് കൂട്ടറെയ്ഡുകളുമായി സിംഗ് എത്തിയത്. ആന്റി പൈറസി സെല് തലവനായിരിക്കെ 2006ഡിസംബറില് തിരുവനന്തപുരത്താണ് ഓപ്പറേഷന് തുടങ്ങിയത്. വിതരണക്കാരില് നിന്ന് സി.ഡി പിടിച്ചപ്പോള്, ഇവ നിര്മ്മിച്ചത് കൊച്ചിയിലെ റിയാന് സ്റ്റുഡിയോയിലാണെന്നും ധൈര്യമുണ്ടെങ്കില് അവിടെ റെയ്ഡ് നടത്താനുമായിരുന്നു വെല്ലുവിളി. ഐ.ജിയായിരുന്ന ടോമിന് തച്ചങ്കരിയുടെ ഭാര്യയുടെ ഉടമസ്ഥതയിലുള്ളതാണ് റിയാന് സ്റ്റുഡിയോ. റെയ്ഡിനെത്തിയ പൊലീസിനെ സ്റ്റുഡിയോയില് കടത്താതെ ഗേറ്റില് തടഞ്ഞു. വ്യാജസി.ഡി റെയ്ഡില് നിന്ന് പിന്മാറാന് ഡി.ജി.പി രമണ് ശ്രീവാസ്തവ ആവശ്യപ്പെട്ടിട്ടും, സിംഗ് വഴങ്ങിയില്ല. രേഖാമൂലം എഴുതിത്തരാനായിരുന്നു മറുപടി. തൊട്ടുപിന്നാലെ ആന്റി പൈറസി സെല്ലില് നിന്ന് സിംഗിനെ ഒഴിവാക്കി ഡിജിപി ഉത്തരവിറക്കി. മുഖ്യമന്ത്രിയായിരുന്ന വി.എസ് അച്യുതാനന്ദന് ഡി.ജി.പിയെ വിളിച്ചുവരുത്തി ശാസിച്ച്, തിരികെ നിയമിക്കാന് ഉത്തരവിട്ടു. സംസ്ഥാനമാകെ റെയ്ഡ് നടത്തി 38 ലക്ഷം വ്യാജ സിഡികളാണ് പിന്നീട് സിംഗ് പിടിച്ചത്. എല്ലാ ദൗത്യങ്ങളും വിജയിപ്പിച്ചെങ്കിലും മൂന്നാര് ഒഴിപ്പിക്കല് ഓപ്പറേഷന് മാത്രമാണ് പാളിയത്. മൂന്നാര് ഒഴിപ്പിക്കലിനുപോയ പൂച്ചകളില് ഒരാളായിരുന്നു സിംഗ്. കെ.സുരേഷ് കുമാര്, രാജുനാരായണ സ്വാമി എന്നിവരായിരുന്നു ദൗത്യസംഘത്തിലെ മറ്റുള്ളവര്. സി.പി.ഐ ഓഫീസു പോലും ഇടിച്ചുനിരത്തി മുന്നേറിയ സംഘത്തിന് പിന്നീട് മൂക്കുകയര് വീണു. പാര്ട്ടിയില് നിന്നും മുന്നണിയില് നിന്നും സമ്മര്ദ്ദമുണ്ടായതോടെ മൂന്നാര് ഓപ്പറേഷന് വഴിയില് നിലച്ചു. പാളിയ മൂന്നാര് ദൗത്യത്തെക്കുറിച്ച് സിംഗ് പറയുന്നതിങ്ങനെ റവന്യൂ ഉദ്യോഗസ്ഥര് ജോലി ചെയ്യുമ്ബോള് സംരക്ഷണം നല്കുകയായിരുന്നു എന്റെ ചുമതല. നൂറ് പൊലീസുകാരെ നിരത്തി സംരക്ഷണം നല്കി. റവന്യൂ ഉദ്യോഗസ്ഥര് എന്തുചെയ്തെന്ന് എനിക്കറിയില്ല. മൂന്നാറില് തോറ്റുപോയെങ്കിലും വ്യാജമദ്യ മാഫിയയെ ഒതുക്കാനുള്ള ഓപ്പറേഷന് വി.എസ് അച്യുതാനന്ദന് ഋഷിരാജിനെത്തന്നെ ഏല്പിച്ചു. പിന്നീട് സി.ബി.ഐയിലേക്ക് ഡെപ്യൂട്ടേഷനില് പോയ സിംഗ്, അവിടെയും വെറുതേയിരുന്നില്ല. ആദര്ശ് ഫ്ലാറ്ര് അഴിമതിക്കേസില് മഹാരാഷ്ട്ര മുഖ്യമന്ത്രിയായിരുന്ന അശോക് ചവാനെതിരെ കുറ്റപത്രം നല്കാന് സിംഗ് ധൈര്യം കാട്ടി. ആദായ നികുതി, കസ്റ്റംസ്, റെയില്വേ, സെന്ട്രല് എക്സൈസ് വകുപ്പുകളിലെ കൈക്കൂലിക്കാരായ നിരവധി ഉദ്യോഗസ്ഥര് ഋഷിരാജിന്റെ വലയില് കുടുങ്ങി. ഏറ്റെടുത്ത ദൗത്യങ്ങളൊന്നും ഋഷിരാജ് മോശമാക്കിയില്ല. 700കോടിയുടെ വൈദ്യുതി മോഷണം പിടികൂടി. എക്സൈസ് കമ്മിഷണറായിരിക്കെ 3000കോടിയുടെ മയക്കുമരുന്ന് പിടിച്ചു. ഏഷ്യയിലാദ്യമായി എല്ലാ ജില്ലകളിലും ലഹരിവിരുദ്ധ കേന്ദ്രങ്ങള് തുറന്നു. ചപ്പാത്തിയും കോഴിക്കറിയുമുണ്ടാക്കിയിരുന്ന ജയിലുകളില് ബ്യൂട്ടിപാര്ലറും വര്ക്ക്ഷോപ്പും പെട്രോള്പമ്ബും സ്റ്റുഡിയോയും തുറന്ന് തടവുകാര്ക്ക് പുനരധിവാസമൊരുക്കി. ഗതാഗത കമ്മിഷണറായിരിക്കെ കണ്ണുരുട്ടിയും പിഴയിട്ടും ഹെല്മെറ്റും സീറ്റ്ബെല്റ്റും ശീലമാക്കി മാറ്റി അനേകായിരം ജീവനുകള് രക്ഷിച്ചു. അപകടമരണങ്ങള് കുത്തനെ കുറഞ്ഞു. സിംഗിനെക്കുറിച്ച് മോഹന്ലാല് എഴുതിയതിങ്ങനെ സിനിമാക്കാരല്ല, ഋഷിരാജ് സിംഗാണ് യഥാര്ത്ഥ സൂപ്പര്സ്റ്റാര്. ഒരൊറ്റ ഉദ്യോഗസ്ഥന് വിചാരിച്ചാലും നാട് നന്നാക്കാന് കഴിയുമെന്ന് സിംഗ് തെളിയിച്ചു സേനയില് നിന്ന് വിരമിക്കുന്നെങ്കിലും ജീവിതത്തിന്റെ ഭാഗമായ കേരളം വിട്ടുപോവുന്നില്ല സിംഗ്. 36വര്ഷം ഇവിടെ മലയാളസിനിമ കണ്ട്, പാട്ടുപാടി, ക്രിക്കറ്റുകളിച്ച്, സൈക്കിളിലേറി മഴയും വെയിലുമേറ്റ സിംഗ് ശിഷ്ടകാലം തിരുവനന്തപുരത്ത് തുടരും. തിരുമലയില് വീടെടുത്തുകഴിഞ്ഞു. കൊവിഡിനു മുന്പ് ആഴ്ചയില് മൂന്ന് സിനിമ കാണുന്ന പതിവുണ്ടായിരുന്നു സിംഗിന്. ഒരു മലയാളം വാക്കുപോലും അറിയില്ലായിരുന്ന സിംഗ് സിനിമകളിലൂടെയാണ് മലയാളം പഠിച്ചത്. മലയാളത്തില് പുസ്തകമെഴുതിയ സിംഗ് പഴയ മലയാളം സിനിമാഗാനങ്ങള് പാടി കൈയടി വാങ്ങി. മീശ രഹസ്യം പൊലീസില് കൊമ്ബന്മീശക്കാര് ഏറെയുണ്ടെങ്കിലും ഋഷിരാജിന്റെ അഴകുള്ള മീശയാണ് ഹിറ്റായത്. ഐ.പി.എസുകാരില് പൊതുവേ കൊമ്ബന്മീശ കാണാറില്ല. ചെറുപ്പത്തില് മുറിച്ചുണ്ടായിരുന്ന ഋഷിരാജിന് പതിനെട്ടാം വയസില് പ്ലാസ്റ്റിക് സര്ജറി നടത്തിയശേഷമാണ് സ്ഫുടതയോടെ സംസാരിക്കാനായത്. പിന്നെ മീശയിലായി കമ്ബം. മുകളിലേക്ക് പിരിച്ചുവയ്ക്കുന്ന മീശ പരിപാലിക്കല് വലിയ ജോലിയാണ്. ഇടയ്ക്കിടെ വെട്ടിയൊതുക്കണം. ജെല് പുരട്ടി മീശ ഒതുക്കി വയ്ക്കാന് പത്തുമിനിറ്റു വേണം. ഭാര്യ ദുര്ഗ്ഗേശ്വരി സിംഗിന് ഈ കൊമ്ബന്മീശ ഏറെ ഇഷ്ടമാണെന്ന് ഋഷിരാജിന്റെ സാക്ഷ്യം. മദ്യപാനമില്ല, പുകവലിയില്ല. കിലോമീറ്ററുകളോളം സൈക്കിള് ചവിട്ടലും ജിമ്മിലെ വര്ക്ക്ഔട്ടും ഓട്ടവുമൊക്കെ നിത്യേനയുണ്ട്.